b'\n_START_ARTICLE_\nOffscreen\n_START_SECTION_\nHandling\n_START_PARAGRAPH_\nSkuespilleren Nicolas l\xc3\xa5ner et kamera af sin ven Christoffer, og begynder at filme alt hvad han laver og g\xc3\xb8r. Hans forhold til konen Lene er ikke for godt, og da han begynder at overskride hendes og mange andres gr\xc3\xa6nser med sit filmeri, bliver det hende for meget, og hun rejser v\xc3\xa6k fra ham til en hemmelig adresse i Tyskland._NEWLINE_Overladt til sig selv, og overbevist om at Lene kan genvindes og at at filme alt kun vil hj\xc3\xa6lpe dette, bliver Nicolas mere og mere besat af at dokumentere tingene med sit lille kamera. Hans venner falder efterh\xc3\xa5nden fra, og han fors\xc3\xb8ger at forts\xc3\xa6tte historien med veninden Trine Dyrholm som Lene, men det g\xc3\xa5r ikke. Nicolas finder ud af at Lene opholder sig p\xc3\xa5 et hotel i Berlin, og da han finder hende dernede, optager hun en afsked til ham, og tager hans kamera fra ham._NEWLINE_Tilbage i Danmark har Nicolas f\xc3\xa5et installeret kameraer i hele hans lejlighed s\xc3\xa5 alt overv\xc3\xa5ges. Han ender med at blive fuldst\xc3\xa6ndig sindsyg, og sl\xc3\xa5 en ung kvinde ihjel.\n_START_SECTION_\nForm\n_START_PARAGRAPH_\nStort set hele filmen er h\xc3\xa5ndholdt, og optaget med det kamera Nicolas selv filmer med. En undtagelse er i en scene hvor Nicolas er til optagelse p\xc3\xa5 Christoffer Boes film Allegro.'